Rellön

**Rellön** és **el déu únic, el déu de la perfecció, el déu dels elfs,** governador de **Meneldor** i un dels 14 déus que conformen el panteó actual de Mirathil tot i que no vulgui ser relacionat amb cap d'ells.

## Aparença

**Rellön** va fer als elfs a la seva imatge i perfecció, sense cap mena d'errada, considerant-los l'últim esglaó de l'evolució a dins dels límits mortals, per tant ell té el seu mateix aspecte esvelt, simètric, perfecte. Sempre net i polit i sempre representat amb robes ostentoses però lleugeres, equipat amb armes de fulles primes i esmolades o un gran arc elegant amb un buirac ple de sanefes èlfiques i fletxes llargues i esmolades i té detalls relacionats amb la natura, sovint fulles o flors decoren les seves pertinences.

## Història

### El Naixement del déu únic

Segons **La Lluita d'Eldiad** Rellön sempre hi va ser, cuidant als elfs sense intervenir, ja que els elfs eren tant perfectes que no li calia que l'adoressin i permetia el culte a deïtats inferiors com Shelyn o Iomeade sense preocupar-se, mentre forjava el seu regne només pels qui ho mereixien, els elfs de cor pur i bona voluntat que estaven destinats a ensenyar a les races inferiors i a guiar-les en la seva millora per poder arribar algun dia a ser tant perfectes com els elfs.

Va ser quan van caure els déus antics que Rellön va veure clar la incapacitat de tots ells de governar amb dignitat i pel bé major que va decidir mostrar la seva presencia i buscar a servents fidels que transmetessin la seva paraula, que va ser molt ben rebuda a Les Terres Èlfiques i ha tingut una forta incidència a la política del país èlfic.

## Regne

Sembla ser que **Rellön** va crear **Melendor**, el seu regne diví, fora de la vista d'**Ella**, lluny de l'infern d'**Asmodeus** i al límit del **pla astral**, just al punt oposat del purgatori. Les animes dels elfs més purs no són acompanyades per **Ella**, sino que són jutjades per Rellön mateix a les portes de **Melendor**, un regne natural i ric on les ànimes dels elfs poden trobar el descans etern que mereixen.

## Providència

El déu únic no es comunica directament amb qualsevol elf, només **als seus servents més fidels**, que en són ben pocs. No seguir la doctrina **provoca que Rellön manifesti la seva desaprovació,** generalment amb indiferència, prenent la màgia èlfica natural del servent que l'ha decebut o no afavorint la presencia de la màgia a zones de les terres dels elfs.

## Servidors

**Rellön** té servents fidels que mostren la seva devoció amb ofrenes recurrents i que el seguiran fins la fi dels temps per tal de tenir un lloc al seu regne diví creuant límits morals quan cal per tal de complir el bé major.

### **Les flors de plata**

Els servents escollits pel senyor dels elfs transmeten la seva paraula a tot elf que la vulgui escoltar i lideren les esglésies de les grans ciutat èlfiques, mentre lluiten per aconseguir eliminar totes les altres esglésies de les ciutats de les seves terres.

## Religió

En altres temps **Rellön** havia permès el culte a altres déus, però en la actualitat i degut als successos de la caiguda dels déus antics, castiga a a tots els servidors que simpatitzin amb qualsevol de les altres deïtats, passant lleugerament per alt i sent més permissiu amb els qui adorin a Auri, a Mandaekkara o a Galitheron. Sovint es sent qüestionat per La Mà Blanca, el qual provoca rivalitat entre tots dos cultes, i els elfs que naveguen pel mar Safir acostumen a fer pregaries a **Malgus** fora de la vista dels seus companys.

### Clergat

Els sacerdots de Rellön solen vestir-se amb un vestit blanc i polit amb sanefes que recorden a motius de la natura de les zones del nord. Sovint porten corones de fulles engalanades amb joies de gran valor. Els alts rangs inclouen a Les Flors de Plata, Els Petals de Bronze i les Arrels, en aquest ordre jeràrquic.

### Dogma

**Rellön** predica que els més forts han d'ajudar als dèbils i governar-los i guiar-los perquè per ells mateixos no ho podrien fer, com ha demostrat tantes vegades la història, i aquesta és la funció a la terra de la seva creació, els elfs.

### Temples i santuaris

Molts dels temples són realment recents i han substituït als temples dels déus antics. Han suposat una gran despesa però han fet servir als membres de les races imperfectes per construir-los, permetent a aquests a viure a les virtuoses terres èlifques a canvi del seu favor voluntari i altruista, tot i que aquests no saben del cert si ser devots de Rellön i adorar-lo els hi permetrà entrar a **Melendor** tot i no ser elfs.

Moltes de les escultures que poblen aquestes catedrals ostentoses tenen una posició severa i miren als visitants des de dalt, normalment recobertes amb or i de mida desmesurada. Les edificacions acostumen a tenir grans torres puntiagudes que reflecteixen el sol i poden ser vistes des de qualsevol lloc de la ciutat.

### Símbol diví

El símbol diví del déu únic és una fulla daurada.

### Animals preferits

Els déus s'associen sovint amb determinats animals, ja sigui perquè posseeixen una qualitat que el déu afavoreix, o perquè els fidels del déu hi senten un parentiu especial. L'animal preferit de Rellön és l'**àguila**.